CELEX: 62021TN0444
Language: hr
Date: 2021-07-23 00:00:00
Title: Predmet T-444/21: Tužba podnesena 23. srpnja 2021. – Ryanair/Komisija

6.9.2021   
            
            
               HR
            
            
               Službeni list Europske unije
            
            
               C 357/34
            
         
      Tužba podnesena 23. srpnja 2021. – Ryanair/Komisija
      (Predmet T-444/21)
      (2021/C 357/51)
      Jezik postupka: engleski
      
         Stranke
      
      
         Tužitelj: Ryanair DAC (Swords, Irska) (zastupnici: E. Vahida, F.-C. Laprévote, V. Blanc, S. Rating i I.-G. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 12. ožujka 2021 o državnoj potpori SA.60113 – Finnair — COVID-19 — hybrid loan 107.2.b (1); i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, u okviru kojeg se navodi da je tuženik pogrešno primijenio članak 107. stavak 2. točku (b) UFEU-a i počinio očitu pogrešku u ocjeni prilikom nadzora proporcionalnosti potpore u odnosu na štetu prouzrokovanu COVID-19 krizom.
               
            
                  2.
               
               
                  Drugi tužbeni razlog, kojim se navodi da je tuženik prekršio određene odredbe UFEU-a i da se opća načela prava Unije na kojima se temelji liberalizacija zračnog prijevoza u Europskoj uniji od kraja 80-ih godina (tj. nediskriminacija, slobodno pružanje usluga – primjenjuju na zračni prijevoz Uredbom 1008/2008 (2) – i sloboda poslovnog nastana).
               
            
                  3.
               
               
                  Treći tužbeni razlog, kojim se navodi da je tuženik propustio pokrenuti službeni istražni postupak unatoč ozbiljnim poteškoćama te je povrijedio tužiteljeva postupovna prava.
               
            
                  4.
               
               
                  Četvrti tužbeni razlog, kojim se navodi da je tuženik povrijedio obvezu obrazlaganja u skladu s člankom 296. stavkom 2. UFEU-a.
               
            
         (1)  SL 2021., C 240, str. 14.
      
         (2)  Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) Tekst značajan za EGP (SL 2008., L 293, str. 3.) (SL, posebno izdanje na hrvatskom jeziku, poglavlje 7., svezak 8., str. 164.)